„NOĆ LJUBAVI” U DOMU 100 KN

Nećemo dopustiti da Studentski dom postane prenoćište za tulume

Nedavno nam je u domu uvedena naplata posjeta, i sad kada nama dolazi cura, dečko, ili netko od rodbine, plaćamo 100 kuna za njihovo noćenje.  Mislim da je općepoznato da je većina studenata u domu slabijeg financijskog stanja i 100 kuna nama mnogo znači - riječi su studenta koji stanuje u „starom”, lani obnovljenom studentskom domu I. G. Kovačić, u kojemu privremeno žive 193 studenta.  Drugi kaže da ga „noć ljubavi” previše košta, i da mu veza zbog toga pati. 

Jasenka Pejaković

193



studenta trenutačno stanuje u studentskom domu I. G. Kovačić, a 450 u Ulici kralja P. Svačića (kampus)

U svim domovima ista praksa “Praksa je uglavnom ista i u jednom, i u drugom studentskom domu.  Ako studentu netko treba doći u kratak posjet (rodbina, prijatelji...), u trajanju jednog, dva, pa i tri dana, to toleriramo i ne naplaćujemo.  Međutim, ako gost u studentskom domu ostaje četiri, ili više dana, to se naplaćuje u skladu s važećim cjenikom.  Da budem precizniji, noćenje u studentskoj sobi je 100 kuna, a u profesorskom apartmanu iznosi 150 kuna”, kaže Tomislav Knežević, voditelj Novog studentskog doma, u Ulici kralja Petra Svačića (kampusu). “ Praksa je uglavnom ista i u jednom, i u drugom studentskom domu.  Ako studentu netko treba doći u kratak posjet (rodbina, prijatelji...), u trajanju jednog, dva, pa i tri dana, to toleriramo i ne naplaćujemo.  Međutim, ako gost u studentskom domu ostaje četiri, ili više dana, to se naplaćuje u skladu s važećim cjenikom.  Da budem precizniji, noćenje u studentskoj sobi je 100 kuna, a u profesorskom apartmanu iznosi 150 kuna”, kaže Tomislav Knežević, voditelj Novog studentskog doma, u Ulici kralja Petra Svačića (kampusu). 

Voditelj Studentskog doma I. G. K. Slavko Stiplošek u tom je poslu od 1996.  te ističe kako je to godinama uobičajena praksa i da se noćenje naplaćuje u skladu s važećim cjenikom.  Napominje, međutim, da se studentima uvijek trude izići ususret i ne naplaćuju im noćenja u trajanju do tri dana, ali da neki tu susretljivost previše koriste, pa znaju i pretjerati.- Praksa jest da se naplaćuju noćenja koja traju danima, kada se švercaju ilegalci.  Za rodbinu noćenje nikada nismo i ne naplaćujemo nikome.  Ima studenata koji prave tulume četvrtkom i onda im ostaju gosti, a to nikako ne toleriramo, iako ih je manjina.  Nikada nećemo dopustiti da dom bude prenoćište za tulume - rezolutan je Stiplošek. Ipak, u 22 godine rada nikada zbog švercanja nisu izbacili studenta iz doma, premda je bilo onih koji su prešli svaku mjeru.  Čitava situacija zapravo je kompleksnija no što mislimo, napominje nam Stiplošek.- Ako netko dolazi prenoćiti, mora spavati s tom osobom u krevetu.  A za to student mora tražiti suglasnost cimera.  I onda nastane problem.  Znalo se dogoditi i da dopuste noćenje cimeru pa zažale, ili da student bez znanja u odsutnosti cimera dovede gosta, pa se ovaj žali da mu je netko spavao u krevetu bez njegova znanja - priča Stiplošek.  Ilegalaca i švercera, napominje, ima koliko vam srce želi, a u studentskom domu lako raspoznaju nova lica.- Kažu da su došli na sat vremena, pa na koncu prespavaju.  Nismo mi baberoge, nećemo ih izbaciti.  No svi moraju shvatiti da gost mora biti prijavljen prije svega u slučaju ako se nekome nešto dogodi.  Dakle, svaka osoba koja dolazi u dom mora se javiti na recepciju - kaže Stiplošek.  A gotovo ista situacija preslikava se i u drugom, Novom studentskom domu K. P. Svačića, gdje stanuje oko 450 studenata.- Brat, sestra, cura, dečko, prijatelj, koji dođu na jedan dan, nikada nisu bili problem.  Problem nastaje kad netko tko nije stanar doma kontinuirano ostaje noćiti u domu i praktički tu živi besplatno.  Takvim osobama, koje inače nisu stanari doma, logično, naplati se noćenje.  Svako noćenje mora se prijaviti, ilegalci i šverceri ne toleriraju se - kaže Knežević.  Na koncu to noćenje mora biti i u dogovoru s cimerom, koji je tu sobu također platio za cijeli mjesec.  Ako cimeru treća osoba smeta, noćenje, kažu nam voditelji domova, neće odobriti.  No, u pravilu, gosti su dobrodošli ako cimera nema za vikend. Na kraju zaključuju kako su osječki studenti jako dobri i da s 99,9 posto stanara nemaju problema.